การประกอบธุรกิจของแต่ละสายผลิตภัณฑ์

3.1 ลักษณะผลิตภัณฑ์

3.1.1 ลักษณะผลิตภัณฑ์แต่ละสายผลิตภัณฑ์

ลักษณะผลิตภัณฑ์ที่บริษัท และบริษัทย่อย ผลิตและจำหน่ายมีดังนี้

(1) ลวดเหล็กแรงดึงสูงชนิดเส้นเดี่ยว (Prestressed Concrete Wire)

ขนาดเส้นผ่าศูนย์กลางตั้งแต่ 4, 5, 7 และ 9 มิลลิเมตร
ได้รับเครื่องหมายมาตรฐานผลิตภัณฑ์อุตสาหกรรมเลขที่ มอก. 95-2540
เป็นผลิตภัณฑ์ที่ใช้ในการผลิตเสาเข็ม เสาไฟฟ้าแผ่นพื้นสำเร็จรูป และไม้หมอนรางรถไฟ เป็นต้น

(2) ลวดเหล็กแรงดึงสูงชนิดตีเกลียว (7- Wire Prestressed Concrete Strand)

  ขนาดเส้นผ่าศูนย์กลาง 9.3, 9.5, 12.4, 12.7 และ 15.2 มิลลิเมตร
  ได้รับเครื่องหมายมาตรฐานผลิตภัณฑ์อุตสาหกรรมเลขที่ มอก. 420-2540
  เป็นผลิตภัณฑ์ที่ใช้ในงานก่อสร้างขนาดใหญ่ อาทิ คานสะพาน ทางยกระดับ เสาเข็มขนาดใหญ่
  และไซโล เป็นต้น

(3) ลวดขอบล้อยาง (Tyre Bead Wire)

  ใช้ในอุตสาหกรรมผลิตยางอัดลม เพื่อช่วยขอบล้อยางให้กระชับกับขอบล้อให้แน่นขึ้น
  มีขนาดเส้นผ่าศูนย์กลางตั้งแต่ 0.7 ถึง 1.4 มิลลิเมตร

(4) ลวดเชื่อมไฟฟ้า (Welding Wire)

  ขนาดเส้นผ่าศูนย์กลาง 0.8 ถึง 1.6 มิลลิเมตร
  และใช้เป็นผลิตภัณฑ์ที่ใช้ในอุตสาห-กรรมเชื่อมโลหะ เช่น อุตสาหกรรมประกอบรถยนต์ ต่อเรือ
  ตู้คอนเทนเนอร์ ท่อส่งน้ำ

(5) ลวดชุบสังกะสี (Galvanized Wire)

  เป็นผลิตภัณฑ์ที่ใช้กับอุตสาหกรรมก่อสร้างและสื่อสารโทรคมนาคม
  ลูกค้าเป้าหมายส่วนหนึ่งเป็นกลุ่มเดียวกับลวดเหล็กแรงดึงสูง
  และรวมถึงผู้ผลิตสายส่งสื่อสารโทรคมนาคม
  ซึ่งปัจจุบันบริษัทก็ได้หยุดการผลิตลวดชุบสังกะสีมาตั้งแต่กลางปี 2541 แล้ว

3.1.2 ลักษณะการผลิต

[TABLE]

คำอธิบายโดยย่อ

Wire Rods : วัตถุดิบที่ใช้ในการผลิต

Pickling : การทำความสะอาดผิวลวดเหล็ก และอบแห้ง

  1^(st) Drawing : การดึงลวดเหล็กครั้งแรก เพื่อลดขนาดลงตามขนาดที่

  ต้องการก่อนที่จะไปผ่านกระบวนการผลิตขั้นต่อไป

-   PC-WIRE

Straightening : การนำลวดมาเหยียดตรง

Blueing : การอบลวดเหล็กที่อุณหภูมิ 400^(O)C เพื่อคลายความ

เครียด ภายหลังผ่านขบวนการยืดลวด

-   PC-STRAND

  Stranding : การทำลวดเหล็กที่ผ่านการลดขนาดแล้วตั้งแต่ 2 เส้น

  เป็นต้นไปมาตีเกลียวเข้าด้วยกัน

  Stabilizing : การอบลวดเหล็กให้อยู่ตัว เพื่อให้มีคุณสมบัติเหมาะสมกับการใช้งาน

-   TYRE BEAD WIRE & WELDING WIRE

  Patenting : การอบลวดเหล็กที่อุณหภูมิประมาณ 1,000^(O)C
  เพื่อให้ลวดอ่อนตัวก่อนที่จะทำการดึงลวดครั้งที่ 2

  2^(nd) Drawing : : การดึงลวดเหล็กเพื่อลดขนาดให้เล็กลงภายหลังจาก

  การดึงลวดครั้งแรก (1^(st) Drawing)

  Bronze & Copper Coating : การเคลือบผิวลวดเหล็กด้วยทองแดง

 GALVANIZED WIRE

Galvanizing : การชุบลวดด้วยสังกะสี

3.1.3 บัตรส่งเสริมการลงทุน

บริษัท ระยองไวร์ อินดัสตรีส์ จำกัด ซึ่งเป็นบริษัทย่อย
ได้รับสิทธิประโยชน์จากคณะกรรมการส่งเสริมการลงทุน สำหรับกิจการผลิตลวดเหล็กแรงดึงสูง
ลวดขอบล้อยาง และลวดชุบสังกะสี ตั้งแต่ปี 2539 เป็นต้นมา
โดยสิทธิประโยชน์ที่บริษัทย่อยยังได้รับอยู่ประกอบด้วย

(1) ได้รับยกเว้นภาษีเงินได้นิติบุคคลสำหรับกำไรสุทธิมีกำหนดเวลา 8 ปี
นับแต่วันที่เริ่มมีรายได้จากการประกอบกิจการนั้น

(2)
ได้รับยกเว้นไม่ต้องนำเงินปันผลไปคำนวณรวมเพื่อเสียภาษีเงินได้นิติบุคคลตลอดเวลาที่ได้รับการส่งเสริม

(3) ลดหย่อนภาษีเงินได้นิติบุคคลสำหรับกำไรสุทธิที่ได้รับการส่งเสริมการลงทุน ในอัตราร้อยละ 50
ของอัตราปกติมีกำหนด 5 ปี นับจากวันที่พ้นกำหนดระยะเวลาที่ได้รับยกเว้นภาษีเงินได้นิติบุคคล

(4) หักค่าขนส่ง ค่าไฟฟ้า ค่าน้ำประปา สองเท่าของค่าใช้จ่ายดังกล่าวเป็นระยะเวลา 10 ปี
นับแต่วันที่เริ่มมีรายได้

ซึ่งสิทธิประโยชน์ที่บริษัท ระยองไวร์ อินดัสตรีส์ จำกัด
ได้รับจากคณะกรรมการส่งเสริมการลงทุนในส่วนของการได้รับยกเว้นภาษีเงินได้นิติบุคคลสำหรับกำไรสุทธิจะสิ้นสุดในปี
2546 สำหรับสิทธิประโยชน์จากการ ได้ลดหย่อนอากรขาเข้าร้อยละ 75
ของอัตราปกติสำหรับวัตถุดิบสำหรับลวดเหล็กแรงดึงสูงเส้นเดี่ยวได้สิ้นสุดเมื่อเดือนเมษายน 2543
เนื่องจากมีผู้ผลิตวัตถุดิบดังกล่าวได้ภายในประเทศทำให้บริษัทต้องเสียอากรขาเข้าเต็มจำนวน
อย่างไรก็ตามในปีที่ 2543 ได้มี

การส่งออกลวดเหล็กแรงดึงสูงไปจำหน่ายที่ต่างประเทศทำให้บริษัทได้รับการยกเว้นภาษีอากร

ขาเข้าสำหรับวัตถุดิบที่นำเข้าจากต่างประเทศเพื่อใช้ในการผลิตเพื่อการส่งออก
โดยจะสิ้นสุดในเดือนสิงหาคม 2547 สำหรับลวดเหล็กแรงดึงสูงชนิดเส้นเดี่ยวและชนิดตีเกลียว

3.2 การตลาดและภาวะการแข่งขัน

3.2.1 กลยุทธ์การตลาด

  (1) สินค้าทุกผลิตภัณฑ์ของบริษัท ผ่านการรับรองระบบคุณภาพมาตรฐาน ISO 9001 : 2000
  และมาตรฐานผลิตภัณฑ์อุตสาหกรรม (มอก.) ของกระทรวงอุตสาหกรรม
  และผลิตตามมาตรฐานสากลทั่วไป อาทิเช่น มาตรฐาน ASTM, BS, AS
  จึงให้ความมั่นใจด้านคุณภาพได้เป็นอย่างดี

(2) บริษัทเป็นผู้ผลิตและจำหน่ายสินค้าหลายชนิด
    และเป็นผู้ผลิตลวดขอบล้อยางเพียงรายเดียวในประเทศไทย

(3) บริษัทมีนโยบายการตั้งราคาใกล้เคียงกับคู่แข่ง เพื่อรักษาฐานลูกค้าเดิมของบริษัท
    และส่วนแบ่งตลาด ส่วนลูกค้าที่มีศักยภาพทางธุรกิจดีจะพิจารณาจำหน่ายสินค้าให้ในราคาพิเศษ

(4) บริษัทมีบริการหลังการขาย เพื่อหลีกเลี่ยงการแข่งขันด้านราคา
โดยการติดตามและดูแลผลิตภัณฑ์ที่ได้จำหน่ายไปแล้ว
จากการสอบถามปัญหาการใช้ผลิตภัณฑ์และการบริการของบริษัทอย่างสม่ำเสมอ
เพื่อนำมาปรับปรุงการทำงานให้ความลูกค้าเกิดความพึงพอใจในคุณภาพของสินค้าและการบริการของบริษัทยิ่งขึ้น

3.2.2 ประเภทลูกค้า

กลุ่มลูกค้าเป้าหมายของบริษัทแบ่งออกเป็น 4 กลุ่ม ดังนี้ คือ

(1) กลุ่มบริษัทผู้ผลิตเสาเข็ม เสาไฟฟ้า แผ่นพื้นสำเร็จรูป คานสะพาน ผู้ผลิตยางรถยนต์ และรถมอร์เตอร์ไซด์

  (2) กลุ่มผู้รับเหมาก่อสร้าง และประมูลงานกับหน่วยงานราชการ

หน่วยงานราชการต่าง ๆ เช่น การไฟฟ้านครหลวง และการไฟฟ้าส่วนภูมิภาค

(3) ผู้แทนจำหน่ายอุตสาหกรรมลวดเชื่อมโลหะต่าง ๆ

โดยบริษัทย่อยจำหน่ายสินค้าให้กับลูกค้า และจำหน่ายให้กับ บริษัท อีสเทิร์นไวร์ จำกัด (มหาชน)

3.2.3 วิธีการจัดจำหน่าย

บริษัทย่อยจำหน่ายสินค้าให้กับลูกค้า และจำหน่ายให้กับบริษัท อีสเทิร์นไวร์ จำกัด (มหาชน)
ในแต่ละผลิตภัณฑ์ ดังนี้

ลวดเหล็กแรงดึงสูง

(1) จำหน่ายให้กับผู้ผลิต ผลิตภัณฑ์คอนกรีตอัดแรง และผู้รับเหมาในสัดส่วนร้อยละ 92

(2) ร่วมประมูลงานกับหน่วยงานรัฐบาล และรัฐวิสาหกิจในสัดส่วนร้อยละ 8

ลวดขอบล้อยาง

จำหน่ายตรงให้กับโรงงานผู้ผลิตยางรถยนต์และโรงงานท่อในสัดส่วนร้อยละ 100

ลวดเชื่อมไฟฟ้า

จำหน่ายตรงให้กับผู้จำหน่ายสินค้าในสัดส่วนร้อยละ 100

ลวดชุบสังกะสี

จำหน่ายให้กับผู้ผลิตภัณฑ์คอนกรีตอัดแรงในสัดส่วนร้อยละ 100 (ปัจจุบันไม่ได้จำหน่าย)

3.2.4 ลักษณะการตลาดของลูกค้าของแต่ละผลิตภัณฑ์

ลวดเหล็กแรงดึงสูง

ลูกค้าของผลิตภัณฑ์ชนิดนี้ แบ่งออกเป็น 2 กลุ่ม คือ

(1) ภาคเอกชน จำหน่ายให้กับ ผู้ผลิตเสาเข็มคอนกรีตอัดแรง เสาไฟฟ้า แผ่นพื้นสำเร็จรูป
คานสะพาน และอื่น ๆ ที่เกี่ยวข้องกับผลิตภัณฑ์คอนกรีตอัดแรงทุกประเภท ในสัดส่วนร้อยละ 92
ของยอดขายรวม

  (2) ภาครัฐบาลและรัฐวิสาหกิจ โดยประมูลงานของการไฟฟ้านครหลวง
  และการไฟฟ้าส่วนภูมิภาค ในสัดส่วนร้อยละ 8 ของยอดขายรวม

ลวดขอบล้อยาง

จำหน่ายตรงให้กับโรงงานผู้ผลิตยางทุกประเภทประมาณ 20 ราย ในสัดส่วนร้อยละ 96
และโรงงานผลิตท่อลมอ่อน (Air Duct) ในสัดส่วนร้อยละ 4

ลวดเชื่อมไฟฟ้า

จำหน่ายตรงให้กับผู้แทนจำหน่ายสินค้าอุปกรณ์เชื่อมโลหะต่าง ๆ ในสัดส่วนร้อยละ 100
เนื่องจากเป็นผลิตภัณฑ์ที่ใช้ในการเชื่อมโลหะทุกชนิด ดังนั้น
จึงครอบคลุมในอุตสาหกรรมและผู้ใช้งานเกือบทุกประเภท ไม่ว่าจะเป็นอุตสาหกรรมประกอบรถยนต์
และสาธารณูปโภคต่างๆ

ลวดชุบสังกะสี

จำหน่ายให้กับผู้ผลิตผลิตภัณฑ์คอนกรีตอัดแรงที่ใช้กับอุตสาหกรรมก่อสร้าง
และผู้ผลิตสายส่งสื่อสารโทรคมนาคม ในสัดส่วนร้อยละ 100
ซึ่งปัจจุบันบริษัทได้หยุดการผลิตลวดชนิดนี้มาตั้งแต่กลางปี 2541 แล้ว

3.2.5 ภาวะการแข่งขัน

ลวดเหล็กแรงดึงสูง

ปัจจุบันผู้ผลิตลวดเหล็กแรงดึงสูงในประเทศมีทั้งหมด 7 ราย
ภาวะการแข่งขันในปีที่ผ่านมายังคงมีกำลังกรผลิตส่วนเกิน
ทำให้การแข่งขันภายในประเทศมีความรุนแรงอย่างต่อเนื่อง โดยเฉพาะการแข่งขันด้านราคา
กอปรกับมีการนำเข้าลวดเหล็กแรงดึงสูงจากต่างประเทศเข้ามาบางส่วนอีกด้วย
อันเนื่องมาจากระดับราคานำเข้าที่ค่อนข้างต่ำกว่าราคาขายในประเทศ

ปัจจัยที่จะส่งผลกระทบถึงการดำเนินธุรกิจ คือ

- การเปลี่ยนแปลงของราคาวัตถุดิบซึ่งมีแนวโน้มสูงขึ้นมาตลอดตามภาวะตลาดโลก
รวมถึงการผันผวนของอัตราแลกเปลี่ยนเงินต่างประเทศ
และผลกระทบจากการนำเข้าสินค้าของกลุ่มประเทศสมาชิกอาฟต้า ซึ่งเสียภาษีนำเข้าเพียงร้อยละ 5
จากเดิมที่เสียภาษีนำเข้าร้อยละ 20 จึงมีผลกระทบโดยตรงต่อต้นทุนสินค้าของบริษัท
และการกำหนดราคาขาย

- คู่แข่งรายใหม่ เนื่องจากการลงทุนผลิตลวดเหล็กแรงดึงสูงต้องใช้เงินทุนค่อนข้างสูง
ประกอบกับกำลังการผลิตรวมในปัจจุบันยังเกินความต้องการ
ดังนั้นการเข้ามาของคู่แข่งรายใหม่ในอุตสาหกรรมนี้จึงมีโอกาสน้อยมาก

- การมีสินค้าทดแทน เหล็กเส้นสามารถใช้เป็นสินค้าทดแทนลวดเหล็กแรงดึงสูงได้
แต่จะมีอุปสรรคในด้านความล่าช้าในการทำงาน และต้นทุนที่สูงกว่า
ลวดเหล็กแรงดึงสูงจึงเป็นสินค้าที่มีความต้องการอย่างแพร่หลายอยู่ในปัจจุบัน

- ตลาดเป็นของผู้ซื้อ เนื่องจากกำลังการผลิตส่วนเกินยังมีอยู่มากกว่าปริมาณความต้องการ
อีกทั้งยังมีลวดเหล็กแรงดึงสูงที่นำเข้าจากต่างประเทศซึ่งมีราคาถูกกว่าเข้ามาแข่งขันอีกด้วย

ปัจจุบันลวดเหล็กแรงดึงสูงมีความต้องการโดยรวมเพิ่มขึ้นจากปี 2544 ประมาณ 108,000 ตันต่อปี
เป็น 111,000 ตันต่อปี ในปี 2545 หรือเพิ่มขึ้นร้อยละ 3 ซึ่งบริษัทมีส่วนแบ่งตลาดจัดอยู่ในอันดับที่
4 จากผู้ผลิตรวม 7 ราย

อย่างไรก็ตามคาดว่าแนวโน้มลวดเหล็กแรงดึงสูงในปี 2546
จะทรงตัวถึงสูงขึ้นเล็กน้อยเมื่อเทียบกับปี 2545
ทั้งนี้ขึ้นอยู่กับตัวแปรหลายตัวที่เป็นปัจจัยเสี่ยงต่อการฟื้นตัวของอุตสาหกรรมเหล็กทั้งปัจจัยภายนอกและภายในประเทศ
โดยปัจจัยภายนอกประเทศ ได้แก่ การเกิดสงครามระหว่างสหรัฐอเมริกาและอิรัก
ตลอดจนการฟื้นตัวของเศรษฐกิจโลก สำหรับปัจจัยภายในได้แก่
มาตรการกระตุ้นเศรษฐกิจของรัฐบาล ในโครงการก่อสร้างขนาดใหญ่ เช่น สนามบินสุวรรณภูมิ
และมาตรการส่งเสริมการขยายสินเชื่อเพื่อที่อยู่อาศัย ยังคงส่งผลให้ภาคธุรกิจก่อสร้างของเอกชน
ธุรกิจอสังหาริมทรัพย์ และที่อยู่อาศัย มีการขยายตัวที่ดีขึ้น
อันเป็นเหตุให้ปริมาณความต้องการใช้ลวดเหล็กแรงดึงสูงในปี 2546 มีแนวโน้มสูงขึ้นตามไปด้วย

ลวดขอบล้อยาง

การผลิตและจำหน่ายลวดขอบล้อยาง
มีปัจจัยที่เกี่ยวเนื่องกับการขยายตัวของอุตสาหกรรมยานยนต์ต่าง ๆ ไม่ว่าจะเป็นรถยนต์
รถจักรยานยนต์
เนื่องจากภาวะการผลิตรถยนต์และรถจักรยานยนต์รวมทุกประเภทจากรายงานของสภาอุตสาหกรรมแห่งประเทศไทยในปี
2545 สูงขึ้นจากปี 2544 ถึงร้อยละ 27 และ 62 ตามลำดับ
บริษัทผู้ผลิตยางรถยนต์และรถจักรยานยนต์จึงได้เพิ่มกำลังการผลิตอย่างต่อเนื่อง
ส่งผลให้ความต้องการใช้ลวดขอบล้อยางเพิ่มสูงขึ้นตามไปด้วย โดยตลาดรวมในปี 2545 มีประมาณ
16,000 ตันต่อปี เพิ่มขึ้นจากปี 2544 ประมาณร้อยละ 7

ปัจจัยที่จะส่งผลกระทบถึงการดำเนินธุรกิจ คือ

- บริษัทเป็นผู้ผลิตลวดขอบล้อยางแต่เพียงรายเดียวในประเทศ
โดยครองส่วนแบ่งการตลาดเป็นอันดับ 2 ของตลาดรวม รองจากประเทศเกาหลี
ส่วนที่เหลือจะเป็นการนำเข้าจากต่างประเทศ อาทิเช่น มาเลเซีย ญี่ปุ่น อินเดีย และจีน เป็นต้น
ซึ่งบริษัทเน้นให้ความสำคัญในคุณภาพของสินค้า และการแข่งขันด้านราคา
เพื่อตอบสนองความต้องการของลูกค้าให้มากที่สุด

- คู่แข่งรายใหม่ การลงทุนผลิตลวดขอบล้อยางใช้เงินลงทุนสูง
อีกทั้งกระบวนการผลิตที่สลับซับซ้อนจึงต้องมีการสั่งซื้อ
หรือนำเข้าเทคโนโลยีการผลิตจากต่างประเทศ
รวมทั้งการอบรมบุคลากรให้มีความเชี่ยวชาญเฉพาะด้าน
ซึ่งถ้าการผลิตไม่มีประสิทธิภาพก็มีโอกาสที่จะเกิดการสูญเสียจากการผลิตสูงมาก ดังนั้น
จึงทำให้โอกาสน้อยมากที่จะมีคู่แข่งรายใหม่เข้ามาแข่งขันในอุตสาหกรรมประเภทนี้

- การมีสินค้าทดแทนนั้นไม่มี เนื่องจากการผลิตยางรถยนต์
มีการกำหนดคุณสมบัติของลวดขอบล้อยางไว้อย่างชัดเจน ไม่สามารถใช้ลวดชนิดอื่นทดแทนได้

- อำนาจต่อรองเป็นของผู้ซื้อ เนื่องมาจากมาตรการภาษีนำเข้าของกลุ่มประเทศสมาชิกอาฟต้า
และจากประเทศอินเดีย ซึ่งเสียภาษีเพียงร้อยละ 5 และ 10
ทำให้ราคาสินค้าจากต่างประเทศถูกกว่าในประเทศ
และถ้าเป็นการนำเข้ามาผลิตเพื่อส่งออกไปยังต่างประเทศ จะได้รับการยกเว้นภาษีนำเข้าอีกด้วย
บริษัทจึงใช้กลยุทธ์การบริหารสินค้าคงคลังซึ่งเป็นข้อได้เปรียบที่สะดวกกว่าการสั่งซื้อจากต่างประเทศ
การได้รับบริการอย่างรวดเร็วกรณีสินค้ามีปัญหา
และสินค้าสำเร็จรูปของบริษัทสามารถนำไปไช้งานได้ทันทีไม่ต้องนำไปประกอบลวดเข้ากับแกนเหล็กก่อนจึงจะใช้งานได้
ทำให้สะดวกและประหยัดเวลา และลดต้นทุนในการประกอบแกนเหล็กของลูกค้าได้

แนวโน้มของลวดขอบล้อยางและสภาพการแข่งขันในปี 2546 ยังมีแนวโน้มที่ดีขึ้น
เนื่องจากปริมาณความต้องการใช้มีปริมาณเพิ่มมากขึ้นตามอุตสาหกรรมยานยนต์ไทยซึ่งคาดว่าจะขยายตัวเพิ่มขึ้น
ดังนั้น คุณภาพของสินค้าและการบริการหลังการขายจะเป็นกลยุทธ์ที่สำคัญในการแข่งขัน

ลวดเชื่อมไฟฟ้า

ที่ผ่านมาผู้ผลิตในอุตสาหกรรมลวดเชื่อมไฟฟ้า มีอยู่ 4 ราย คือ บริษัท โกเบ มิกไวร์
(ประเทศไทย) จำกัด บริษัท ยาวาต้า (ประเทศไทย) จำกัด บริษัท อูซ่า สยามสตีล อินดัสตรีย์
จำกัด (มหาชน) และบริษัท ระยองไวร์ อินดัสตรีส์ จำกัด ผู้ผลิตทั้ง 4 ราย
ครองส่วนแบ่งการตลาดได้ประมาณร้อยละ 95 อีกร้อยละ 5 นำเข้าจากต่างประเทศ อาทิเช่น
เกาหลีใต้ มาเลเซีย ออสเตรเลีย ไต้หวัน ฝรั่งเศส เป็นต้น

ปัจจัยที่จะส่งผลกระทบถึงการดำเนินธุรกิจ คือ

- ความต้องการของลวดเชื่อมไฟฟ้า ในประเทศของปี 2545 เพิ่มขึ้นจากปี 2544 จำนวน 8,800
ตันต่อปี เป็น 9,400 ตันต่อปี ในปี 2545 หรือเพิ่มขึ้นร้อยละ 7
เนื่องจากลวดเชื่อมไฟฟ้าสามารถใช้งานได้ในอุตสาหกรรมหลากหลายประเภท
และสามารถใช้แทนลวดเชื่อมแบบก้านธูป (Electrode Wire)
ทำให้มีช่องทางการกระจายสินค้าได้หลายช่องทางในหลายอุตสาหกรรมโดยเฉพาะอุตสาหกรรมประกอบรถยนต์
ซึ่งมีการผลิตเพิ่มขึ้นทำให้แนวโน้มความต้องใช้ลวดชนิดนี้สูงขึ้นตามไปด้วย

- สินค้าทดแทน ลวดชนิดนี้สามารถใช้ลวดเชื่อมไฟฟ้าแบบก้านธูปแทนได้
แต่ไม่สามารถใช้ได้กับทุกประเภทของอุตสาหกรรม ถึงแม้จะมีราคาถูกกว่า
ซึ่งในปัจจุบันความนิยมในการใช้ลวดชนิดนี้เริ่มลดน้อยลง

- ราคาและต้นทุน บริษัทตั้งราคาขายตามราคาตลาด ตลอดจนการปรับปรุงคุณภาพให้ดีสม่ำเสมอ
เพื่อให้สามารถขายสินค้าในราคาที่แข่งขันได้
บริษัทจึงให้ความสำคัญในการลดต้นทุนการผลิตอย่างต่อเนื่อง โดยให้มีต้นทุนต่อหน่วยต่ำที่สุด

ลวดชุบสังกะสี

ภาวะอุตสาหกรรมลวดชุบสังกะสีจะครอบคลุมธุรกิจด้านโทรคมนาคมและสาธารณูปโภคต่างๆ
ลวดชุบสังกะสีเป็นอุปกรณ์ที่ใช้ในระบบสายส่งไฟฟ้าและโทรศัพท์
บริษัทคาดหมายว่าตลาดยังคงความสามารถเติบโตได้อีกอย่างต่อเนื่อง
โดยปัจจุบันผู้ผลิตในประเทศมีอยู่ 6 ราย
ซึ่งสามารถสนองตอบความต้องการในประเทศประมาณร้อยละ 80
ส่วนที่เหลือจะเป็นการนำเข้าจากประเทศ เกาหลี และไต้หวันเป็นหลัก

3.3 การจัดหาผลิตภัณฑ์

(1) การผลิตและปริมาณการผลิต

บริษัทย่อยมีโรงงานตั้งอยู่เลขที่ 5 ถนนไอ-ห้า ตำบลมาบตาพุด อำเภอเมือง จังหวัดระยอง
เพียงแห่งเดียว มีกำลังการผลิตรวม 40,800 ตันต่อปี โดยจำแนกแต่ละผลิตภัณฑ์ ดังนี้คือ

  --------------------------------------- -------------------------------
  ผลิตภัณฑ์                                  ปี 2544

                                          กำลังผลิต (ตัน)

  ลวดเหล็กแรงดึงสูงชนิดเส้นเดี่ยว                15,600

  ลวดเหล็กแรงดึงสูงชนิดตีเกลียว                 14,400

  ลวดขอบล้อยาง                             6,000

  ลวดเชื่อมไฟฟ้า                             2,400

  ลวดชุบสังกะสี                              2,400

  รวม                                     40,800
  --------------------------------------- -------------------------------

 (2) วัตถุดิบและชนิดของวัตถุดิบ

-   ลวดเหล็ก HIGH CARBON WIRE ROD ขนาดเส้นผ่าศูนย์กลาง 9, 10, 11, 13, มิลลิเมตร
    เป็นวัตถุดิบที่ใช้ในการผลิตลวด PC-WIRE และ PC-STRAND

-   ลวดเหล็ก HIGH CARBON WIRE ROD ขนาดเส้นผ่าศูนย์กลาง 5.5 มิลลิเมตร
    เป็นวัตถุดิบที่ใช้ในการผลิตลวด TYRE BEAD WIRE

-   ลวดเหล็ก LOW CARBON WIRE ROD ขนาดเส้นผ่าศูนย์กลาง 5.5 มิลลิเมตร
    ใช้ในการผลิตลวดเชื่อมไฟฟ้าและลวดชุบสังกะสี

ปัจจุบันบริษัทมีปริมาณการใช้วัตถุดิบคิดเป็นร้อยละ 60
ของต้นทุนการผลิตรวมซึ่งวัตถุดิบดังกล่าวข้างต้นจะไม่มีวัสดุอื่นทดแทน
เนื่องจากเทคโนโลยีในการผลิตสินค้าประเภทลวดเหล็กชนิดต่างๆ ไม่ได้เปลี่ยนแปลงอย่างรวดเร็ว
เหมือนกับสินค้าประเภทอื่นๆ

การจัดหาวัตถุดิบส่วนใหญ่นำเข้าจากต่างประเทศคิดเป็นร้อยละ 50 ของปริมาณการสั่งซื้อรวม
โดยนำเข้าจากประเทศอินโดนีเซีย, มาเลเซีย, และอังกฤษ เป็นต้น ในปี 2545
บริษัทใช้วัตถุดิบที่ผลิตในประเทศคิดเป็นร้อยละ 50 ของปริมาณการสั่งซื้อรวม

(3) ผลกระทบต่อสิ่งแวดล้อม

  ผลกระทบจากกระบวนการผลิต ประกอบด้วยผลกระทบหลักดังต่อไปนี้คือ

1.  มลพิษทางด้านน้ำ เช่น, สภาพน้ำทิ้งที่มีสภาพเป็นกรด และปริมาณกากตะกอนของน้ำเสีย

2.  มลภาวะทางอากาศ เช่น ไอกรดไฮโดรคลอริกที่เกิดขึ้นในขบวนการทำความสะอาดลวด

3. มลภาวะที่เกิดจากขยะและของเสียอุตสาหกรรม

การดำเนินการของบริษัท ฯ เพื่อลดผลกระทบ
และผลการปฏิบัติจริงเปรียบเทียบกับอัตราสูงสุดของกฎหมาย บริษัท ฯ ได้ว่าจ้างบริษัท Eastern
Seaboard Environmental Complex Limited หรือ “ESBEC”
เพื่อจัดทำแผนการจัดการคุณภาพสิ่งแวดล้อมตามข้อกำหนดของคณะกรรมการสิ่งแวดล้อม, บริษัท
เจนโก้ จำกัด เพื่อกำจัดสิ่งปฏิกูลเพื่อให้ได้มาตราฐานตามเกณฑ์ของประกาศกระทรวงอุตสาหกรรม
และบริษัท National Petrochemical Public Company Limited
เพื่อตรวจสอบคุณภาพน้ำทิ้งของโรงงานทุก ๆ
เดือนตามข้อกำหนดของการนิคมอุตสาหกรรมแห่งประเทศไทย

ผลการดำเนินการของบริษัทเพื่อป้องกันปัญหาผลกระทบด้านสิ่งแวดล้อมมีดังต่อไปนี้

1.  มลภาวะทางอากาศ บริษัทได้มีการควบคุมโดยมีระบบบำบัดอากาศ ( Scrubber )
    ทุกจุดที่เกิดมลภาวะทางอากาศและทำการตรวจวัดตาม ที่กระทรวงอุตสาหกรรมกำหนด ดังนี้

2.  น้ำเสียจากการผลิต
    น้ำที่ใช้ในการผลิตจะนำมาบำบัดทางเคมีเพื่อให้คุณภาพน้ำอยู่ในเกณฑ์มาตราฐานกระทรวงอุตสหกรรมกำหนด
    ก่อนที่จะปล่อยสู่แหล่งสาธารณะ ซึ่งมีรายละเอียด คือ

3. มลภาวะที่เกิดจากขยะและของเสียอุตสาหกรรม ของเสียต่างๆ ที่เกิดขึ้นในโรงงาน
จะถูกนำมาคัดแยก
และจัดเก็บอย่างเป็นสัดส่วนก่อนนำไปกำจัดอย่างถูกต้องตามประกาศการนิคมอุตสาหกรรมแห่งประเทศไทย

1jkdskjoelkdsoiejodikjeiilie

3.4 งานที่ยังไม่ส่งมอบ

- ไม่มี -